Vene meedia lööb häirekella. Taas kiputakse uusvene riigi alustalade kallale.    On ju täiesti uskumatu, et kunagi võis teoks saada malemäng, millest ühelt poolt võttis osa umbes 20 aastane tulevane  rahvussotsialistide liider Adolf Hitler ning teisel pool istus praeguse vene riigi looja ning isa - kommunistide iidol Vladimir Iljitš Lenin.    Vähemalt  Telegraph.co.uk kinnitab sellise gravüüri olemasolu ja raske on seega ka ümber lükata, nagu poleks sellist sündmust aset leidnud.    Varasemalt tundmatul gravüüril on kinnitatud, et selle on loonud Viinis Hitler'i kunstiõpetaja Emma Lowenstramm ning pildi tagaküljel on Hitler'i ja Lenin'i allkirjad.    Pildil on kujutatud klassikalist male-etüüdi, valged alustavad ning võidavad. Tegelikkuses pole muidugi teada, kuidas see partii lõppes ja kelle võiduga, kui ta ka tegelikult aset leidis.    Pildil kujutatakse Hitler'it istumas akna all, mängimas valgete figuuridega. Mustadega mängiv Lenin istub  mõtlikult Hitler'i vastas.    Siiski märgitakse uudise juures, et eksperdid pole täiesti ühel meelel selles, kas ikka pildi tagaküljel olev üks allkirjadest kuulub kindla peale Lenin'ile.  Pildile tehtud 300-leheline ekspertiis peab Lenin'i allkirja küsitavaks, kuid ei eita kindlalt selle autentsust.    Nüüd on siis gravüür "Malemäng. Lenin Hitleriga - Viin 1909" müüki pandud ning vene meedia teateil toimub oksjon täna. Alghinnaks on 40 000 £.